Zahvaljujem, g. Alexandere, senatore Murray,
i uvaženi članovi odbora,
na prilici da danas govorim.
Dobro jutro svima.
Zovem se Ethan Lindenberger
i pohađam 4. razred Srednje škole Norwalk.
Moja majka zagovara necijepljenje,
vjeruje da cjepiva uzrokuju autizam, oštećenja mozga
te da ne doprinose zdravlju i sigurnosti zajednice,
unatoč činjenici da je znanstvena zajednica
to već mnogo puta opovrgnula.
Nisam primio nijedno cjepivo
protiv bolesti poput ospica, vodenih kozica, čak ni dječje paralize.
No u prosincu 2018. godine
počeo sam nadoknađivati propuštena cjepiva,
usprkos majčinu protivljenju.
Tako je nastala priča koju ću vam danas ispričati,
na čemu sam vrlo zahvalan.
Da biste shvatili zašto sam ovdje i o čemu želim govoriti,
ispričat ću vam više o svom životu i odrastanju.
Odrastao sam uz majčina uvjerenja
da su cjepiva opasna.
Otvoreno je govorila o tome.
U razgovorima je uvijek
izražavala zabrinutost,
a njezina su uvjerenja nailazila na kritike.
S vremenom se u meni pojavilo tračak sumnje
i zapitao sam se
zbog reakcija koje je majka dobivala.
No to je bila slijepa ulica.
Važno je napomenuti,
kako se bližila srednja škola,
počeo sam kritički promišljati
i shvatio da podaci u prilog cjepivima
uvelike nadmašuju sve bojazni.
Počeo sam voditi debatne klubove u školi
i tragati za istinom iznad svega.
Uvidio sam odliku debata
i razgovora općenito,
kad govorimo o kontroverznim raspravama.
Uvijek postoje dva suprotstavljena mišljenja.
Druga strana nudi protutvrdnju ili vas opovrgava
i uvijek nečim uzvraća.
Iako to možda vrijedi za sve drugo,
ne vrijedi za raspravu o cjepivu.
To sam rekao majci.
Da nije u pravu.
Više sam puta razgovarao s njom
i pokušao objasniti da su cjepiva sigurna, da se trebam cijepiti.
Pokazao sam joj CDC-ove članke
u kojima piše da tvrdnje o autizmu uzrokovanom cjepivom
i iznimno opasnim posljedicama
nisu točne.
Jednom prilikom, kad sam joj pokazao
CDC-ove podatke o tome da cjepiva ne uzrokuju autizam,
odgovorila je kako oni žele da mi to mislimo.
Bila je skeptična i zabrinuta kad bi čula takve informacije.
Slični razgovori pokazali su mi
da su dokazi na strani cjepiva
bili, pa i na anegdotalnoj razini,
mnogo čvršći od duboko ukorijenjenih dezinformacija
u koje je vjerovala majka
i danas najviše želim govoriti o tome.
U borbi protiv epidemija bolesti
informacije igraju najvažniju ulogu.
Majka bi tražila odgovore u antivakserskim grupama i stranicama,
tražeći dokaze za obranu,
umjesto kod liječnika i vjerodostojnih izvora.
To može izgledati zlonamjerno
zbog svih opasnosti koje donosi necijepljenje,
ali nije riječ o tome.
Moja majka to je činila iz ljubavi prema svojoj djeci
i svoje zabrinutosti.
Netočne se informacije šire
i za to nema opravdanja.
Ali duboko u sebi znam
da sam se majci usprotivio uz osjećaj ljubavi i poštovanja.
I dalje objašnjavam da su informacije
koje ona nudi netočne.
Tvrdnje o tome da cjepiva uzrokuju autizam, oštećenja
i da epidemija ospica
nije zabrinjavajuća pojava u Americi
objavljivali su izvori iz kojih se ona informirala.
Određeni pojedinci i organizacije
koje šire takve netočne informacije
pokušavaju zastrašiti javnost radi sebičnih interesa
i to čine iako znaju da informacije nisu točne.
Iskoristili su majčinsku ljubav i brigu
da bi progurali svoje ideje i uznemirili javnost bez pravog temelja.
Američki narod trebao bi se ozbiljno pozabaviti
takvim izvorima dezinformacija.
Iako su promjene već vidljive, može se učiniti više.
Prema istraživanju Istraživačkog centra Pew
gotovo 80 % ljudi o zdravlju se informira na internetu.
U pisanom svjedočenju naveo sam još statičkih podataka i dokaza.
Za kraj navodim što želim postići
i time ću zaokružiti izlaganje.
Iako je moja majka crpila informacije iz nelegitimnih izvora,
bez provjerenih dokaza ili podataka,
meni je bilo jasno da te tvrdnje i dokazi
nisu bili točni.
Zbog toga i zbog svega što sam doznao
u razgovorima sa zdravstvenim stručnjacima
mogao sam donijeti jasnu i znanstveno utemeljenu odluku.
Pristupimo li ovom pitanju imajući na umu obrazovanje
i obračunamo li se s netočnim informacijama,
može doći do promjene, kao u mom slučaju.
Iako se rasprava o cjepivima
ne vrti nužno oko informacija i brige za zdravlje i sigurnost,
evo zašto je edukacija važna, a netočne informacije vrlo opasne.
Prijevod titlova: Marija Cvetković